钦定古今图书集成/明伦汇编/氏族典/第298卷 > 《廖用贤尚友录》 > 姜彧
## 钦定古今图书集成/明伦汇编/氏族典/第298卷 > 《廖用贤尚友录》 > 姜彧

按《元史姜彧传》：“彧字文卿，莱州莱阳人也。父椿，避乱
往依济南张荣，因家焉。彧幼颖悟好学，荣守济南，辟
为掾，升左右司知事，寻迁郎中，进参议官。中统三年，
彧入朝，因言益都李璮反状已露。明年春，璮果反，彧
迎诸王哈必赤进兵讨之，璮就擒，彧以功授大都督
府参议，改知滨州，迁东平府判官。至元五年，召拜治”
书侍御史，出为河北河南道提刑按察使，改信州路
总管。后累迁陕西汉中、河东、山西道提刑按察使，拜
行台御史中丞。后以老病归济南，寻擢燕南河北道
提刑按察使。三十年二月，以疾卒。子《迪吉》。